Dit is vir ons lekker om so 'n klomp mense te ontvang op die Boeredag en Veiling. Daar was op beide dae 'n positiewe "vibe" onder die boeregemeenskap en dit is aangenaam om deel te wees daarvan. Baie dankie aan almal wat die Boeredag en Veiling bygewoon het. Volgende jaar doen ons dit weer!
'n Spesiale dankie ook aan die persone wat registreer het vir die veiling. Die onderbieërs is vir ons net so belangrik soos die uiteindelike kopers. Vir die onderbieërs - ons vertrou julle sal bulle kry en verder hoop ons om julle weer op die Hartebeestloop veiling 2014 te verwelkom. Aan die kopers - baie dankie vir die vertroue in ons telingsfilosofie en ons beeste. Julle sal nie teleurgesteld wees nie. Ons staan by ons diere!